**ANUNT DE RECRUTARE**

**Consiliul pentru Dezvoltare Regionala Sud-Vest Oltenia organizeaza concurs pentru ocuparea funcției de conducere vacantă de Director General Adjunct al Agenției pentru Dezvoltare Sud Vest Oltenia, pe perioada nedeterminata, normă întreagă, durata normală a timpului de muncă de 8 ore/zi, 40 ore /săptămînă.**

In data de **31.05.2023 ora 12.00** va avea loc etapa de selectie dosare. In **maxim 5 zile lucratoare de la afisarea rezultatelor probei de selectie dosare, se va organiza Interviul.**

Locatia unde se vor desfasura probele concursului este **Sediul ADR SV Oltenia – strada Aleea Teatrului, nr.1, Craiova, judetul Dolj.**

**POST VACANT - DIRECTOR GENERAL ADJUNCT**

**AL AGENTIEI PENTRU DEZVOLTARE REGIONALA**

**SUD – VEST OLTENIA**

**1. Descrierea postului – atributii principale:**

* indeplineste atributii privind coordonarea activitatilor structurilor din subordine si răspunde de buna desfăşurare a activităţii în cadrul acestor structuri, conform organigramei;
* avizeaza toate documentele emise de structurile din subordine si le inainteaza spre aprobare Directorului General;
* este inlocuitorul de drept al Directorului General;
* urmăreşte implementarea programelor derulate, precum şi eficienţa activităţii personalului din subordine;
* raportează institutiilor abilitate despre stadiul, dificultăţile şi impactul programelor pe care le gestioneaza;
* menţine legătura cu autorităţile publice şi cu alte instituţii şi organizaţii de profil;
* avizeaza contractele de finantare si actele aditionale la aceste contracte, in cadrul programelor pe care le coordoneaza si le transmite spre aproare Directorului General;
* urmareste elaborarea, actualizarea si corelarea manualelor de proceduri interne specifice programelor a caror implementare o coordoneaza;
* avizeaza procedurile de lucru elaborate de structurile din subordine;
* urmareste respectarea Protocoalelor de colaborare si/sau a Acordurilor cadru de delegare atributii pentru programele a caror implementare o coordoneaza;
* asigură desfăşurarea evaluării performanţelor angajaţilor şi elaborarea Planurilor de Dezvoltare Personală, conform procedurilor agreate;
* elaborează fişele posturilor pentru angajaţii din subordinea directa;
* coordonează elaborarea şi modificarea procedurilor interne specifice direcţiilor pe care le coordoneaza;
* asigura comunicarea cu institutii locale, regionale, nationale, din punct de vedere tehnic, privind stabilirea prioritatilor si obiectivelor regionale de dezvoltare;
* ia măsuri pentru îmbunătăţirea continuă a activităţii direcţiilor din subordine;
* urmareste modul de indeplinire a circuitului documentelor in cadrul sistemelor informatice aferente programelor pe care le coordoneaza;
* intocmeste si transmite raportari către Directorul General si institutiile relevante, privind stadiul programelor pe care le coordoneaza si orice alte documente solicitate de catre acestia;
* indeplineste alte atributii delegate de catre Directorul General.

**2. Criterii de selecție:**

Directorul General Adjunct trebuie să îndeplinească următoarele criterii de selecție:

**a. Abilități:**

* gândire critică şi analitică, creativitate şi inovativitate; capacitate de a identifica şi a implementa soluţii; capacitate de evaluare a riscurilor;
* capacitate de a stabili relaţii profesionale eficiente și de a lucra eficient în echipa;
* adaptabilitate; abilităţi de comunicare, inclusiv mediere şi negociere;
* orientare către rezultate: planificare şi prioritizare, orientat spre soluţionare, rezistenţă la factori externi, personalitate proactivă şi responsabilă;
* oricare alte abilităţi generale relevante pentru post.

**b. Competențe manageriale:**

* capacitatea de a elabora, de a comunica și de a pune în aplicare o viziune și strategii orientate spre viitor, de a stabili priorități și de a pune în aplicare obiectivele strategice ale Agenției pentru Dezvoltare Regională și ale Regiunii Sud-Vest Oltenia;
* realizări importante în calitate de lider, manager și comunicator, care implică gestionarea echipelor și a resurselor financiare;
* capacitatea de a conduce, de a gestiona și de a motiva o echipă care include atât personal cu experiență în gestionarea fondurilor europene cât și personal administrativ;
* bune competențe decizionale, inclusiv capacitatea de a obține cele mai bune rezultate prin gestionarea unor resurse financiare și de timp limitate.

**c. Competențe și experiență de specialitate:**

* înțelegere excelentă a modului de funcționare a administrației publice locale și centrale;
* cunoașterea programelor de dezvoltare regionale, naționale și de cooperare transfrontaliera;
* o bună înțelegere a instituțiilor UE, a funcționării și interacțiunii acestora, precum și a politicilor UE și a activităților internaționale relevante pentru activitățile Agenției pentru Dezvoltare Regională Sud-Vest Oltenia .
* experiență dovedită în administrația publică centrală sau locală, cum ar fi colaborarea cu instituții și/sau autorități publice locale sau centrale reprezinta avantaj.

**d. Cerințe obligatorii:**

Vor fi luați în considerare pentru etapa de selecție numai candidații care îndeplinesc, până la data-limită de depunere a candidaturilor, următoarele cerințe:

* studii universitare de licență absolvite cu diplomă de licență sau echivalentă în domeniul științelor economice, juridice, administrative sau tehnice,
* să nu aibă o sancţiune disciplinară neradiată potrivit legii;
* minimum 15 ani vechime în specialitatea studiilor necesare exercitării funcției,
* capacitatea manageriala va trebui a fi dovedita fie prin indeplinirea conditiei ca cel puțin 4 ani din vechimea de 15 ani să fie într-o funcție de conducere, într-o instituție sau autoritate publică locală sau centrala, fie prin cursuri de formare profesionala in domeniul managementului proiectelor .

**3. Actele necesare depunerii dosarelor de concurs:**

1. Cerere de înscriere adresată Directorului General al ADR SV Oltenia, Informare și Acord privind protecția persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date – modele ce vor fi furnizate de catre Secretariatul Comisiei, la momentul depunerii dosarului de concurs;

2. Curriculum Vitae în format PDF utilizând, de preferință, formatul de CV Europass in format european (https://europa.eu/europass/en/createeuropass-cv);

3. Scrisoare de intenție (de maximum 8 000 de caractere)

4. Carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie. Documentele vor fi prezentate și în original în vederea verificării conformității copiilor cu acestea.

5. Cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. În cazul acestui document, candidatul declarat admis la selecţia dosarelor, care a depus, la înscriere, o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.

6. Copia actului de identitate sau orice alt document care atestă identitatea, potrivit legii, după caz. Documentul va fi prezentat și în original în vederea verificării conformității copiilor cu acestea.

7. Copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor obligatorii și specifice ale postului solicitate de CDR Sud-Vest Oltenia. Documentele vor fi prezentate și în original în vederea verificării conformității copiilor cu acestea.

8. Adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate.

Dosarul de concurs se va numerota și va fi însoțit de cererea privind înscrierea la concurs.

**Dosarul de concurs se depune la Secretariatul comisiei de concurs din cadrul Agenției pentru Dezvoltare Regională Sud-Vest Oltenia, Craiova, strada Aleea Teatrului nr.1, telefon 0251/411869, în termen de maxim 5 zile lucratoare de la data publicarii anuntului de recrutare, intre orele 9,00 – 16,00.**

**4. Bibliografie**

 Legea nr. 315/2004 privind dezvoltarea regională în Romania, cu modificările şi completările ulterioare;

 Ordonanța de Urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările şi completările ulterioare;

 Ordonanța de Urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021 – 2027 alocate României din Fondul european de dezvoltare regională, Fondul de coeziune, Fondul social european

Plus, Fondul pentru tranziție justă, cu modificările şi completările ulterioare;

 Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-

2027 și a cadrului instituțional de coordonare, gestionare și control al acestor fonduri;

 REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune,

Fondul de tranziție justa și Fondul european pentru pescuit, afaceri maritime si acvacultura si de instituire a unor norme financiare aplicabile acestor fonduri, precum si Fondului pentru azil si migratie, Fondului pentru securitate interna si Instrumentului

pentru managementul frontierelor si de vize;

 REGULAMENTUL (UE) 2021/1058 AL PARLAMENTULUI EUROPEAN ȘI AL CONSILIULUI din 24 iunie 2021 privind Fondul european de dezvoltare regională și Fondul de coeziune.

 Raportul de țară din 2019 privind România, inclusiv un bilanț aprofundat referitor la prevenirea și corectarea dezechilibrelor economice.

 Raportul de țară din 2020 privind România.

 Planul de Dezvoltare Regională 2021-2027 SV Oltenia

 Strategia de Specializare Inteligentă RIS 3 SV Oltenia 2021-2027.

 Propunerea actualizată de Acord de Parteneriat 2021-2027.

 Planul Național de Redresare și Reziliență (PNRR).

 Ordonanța de Urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și Reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.

 Comunicare a Comisiei Orientări privind evitarea și gestionarea conflictelor de interese în temeiul Regulamentului financiar 2021/C121/01.

**TEMATICA**

1. Obiectivele de bază ale politicii de dezvoltare regională în România. Structurile teritoriale pentru dezvoltarea regională. Structuri naţionale pentru dezvoltare regională astfel cum sunt prezentate în *Legea nr. 315/2004*.

*2.* Măsuri specifice utilizării eficiente a fondurilor externe nerambursabile destinate dezvoltării regionale; Mecanisme financiare specifice funcției de plată a Autorității de management pentru programele operaționale regionale; Mecanisme specifice altor funcții exercitate de autoritățile de management pentru dezvoltare regională astfel cum sunt prezentate în *O.U.G. nr. 122/2020.*

*3.* Managementul financiar al fondurilor europene. Contribuția publică națională totală și managementul financiar al acesteia. Prefinanțarea. Mecanismul cererilor de plată/ Mecanismul rambursării cheltuielilor eligibile. Angajarea, lichidarea și ordonanțarea cheltuielilor efectuate la nivelul programelor astfel cum sunt prezentate în *O.U.G. nr. 133/2021.*

*4.* Cadrul general necesar în vederea implicării autorităților și instituțiilor din România în procesul de programare și negociere a fondurilor externe nerambursabile alocate României în perioada de programare 2021-2027, precum și cadrul instituțional de coordonare, gestionare și control al acestor fonduri astfel cum sunt prezentate în *H.G. nr. 936/2020.*

*5.* Funcțiile autorității de management. Programarea fondurilor astfel cum sunt prezentate în *REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021*

6*..* Misiunile FEDR și ale Fondului de coeziune. Obiective specifice ale FEDR și ale Fondului de coeziune. Concentrarea tematică a sprijinului din partea FEDR. Domeniul de aplicare al sprijinului din partea FEDR. Dezvoltarea teritorială integrată. Dezvoltarea

urbană durabilă. Inițiativa europeană privind dezvoltarea urbană. Investiții interregionale pentru inovare astfel cum sunt prezentate în *REGULAMENTUL (UE) 2021/1058 AL PARLAMENTULUI EUROPEAN ȘI AL CONSILIULUI din 24 iunie 2021.*

7.Orientări în materie de investiții privind finanțarea politicii de coeziune în perioda 2021-2027 pentru România conform *Raportului de țară din 2019 privind România, inclusiv un bilanț aprofundat referitor la prevenirea și corectarea dezechilibrelor economice.*

8. Orientări în materie de investiții privind fondul pentru o tranziție justă în perioda 2021-2027 pentru România conform Raportului de țară din 2020 privind România.

9. Analiza SWOT astfel cum este inclusă în Planul de Dezvoltare Regională 2021-2027.

10. Domeniile de Specializare Inteligenta în Regiunea Sud – Vest Oltenia astfel cum sunt incluse în *Strategia de Specializare Inteligentă RIS 3 S-V Oltenia 2021-2027.*

11*.* Mecanismul de asigurare a complementarităților și sinergiilor între fondurile acoperite de Acordul de Parteneriat, fondurile din domeniul afaceri interne și alte instrumente ale Uniunii Europene astfel cum este prevăzut în *Propunerea actualizată de Acord de Parteneriat 2021-2027.*

12*.* Componenta C12 **–** Sănătate. Componenta C13 **-** Reforme sociale. Componenta C15 **–** Educație conform *Planului Național de Redresare și Reziliență (PNRR).*

13*.* Instituțiile și organismele cu atribuții în coordonarea, gestionarea și controlul fondurilor acordate în cadrul Mecanismului de redresare și reziliență. Managementul financiar al fondurilor europene aferente Mecanismului de redresare și reziliență. Angajarea, lichidarea, ordonanțarea și plata cheltuielilor efectuate la nivelul reformelor/investițiilor, inclusiv la nivelul investițiilor specifice locale aferente Mecanismului de redresare și reziliență - conform prevederilor O.U.G. nr. 124/2021.

14*.* Conceptul și obligațiile privind evitarea conflictelor de interese. Obligații în caz de conflict de interese astfel cum sunt prezentate în *Comunicarea Comisiei Orientări privind evitarea și gestionarea conflictelor de interese în temeiul Regulamentului financiar 2021/C 121/01.*

**5. Desfășurarea concursului:**

**Concursul constă în două etape succesive:**

**a) selecția dosarelor de înscriere la concurs, in data de 31.05.2023**

**b) interviul, in maxim 5 zile lucratoare de la afisarea rezultatelor etapei de selectie dosare.**

Se pot prezenta la interviu numai candidații declarați admiși la selecția dosarelor.

Selecția dosarelor se face pe baza verificării îndeplinirii condițiilor de participare la concurs, prin raportare la documentele din dosarul de înscriere la concurs.

Rezultatele selectării dosarelor de concurs se afișează de către secretarul comisiei de concurs, cu mențiunea "admis" sau "respins", însoțită de motivul respingerii dosarului, la sediul și pe site-ul Agenției pentru Dezvoltare Regională Sud-Vest Oltenia.

Proba interviului se susține doar de către candidații declarați admiși la selecția dosarelor. Data și ora interviului se afișează obligatoriu odată cu rezultatele la selecția dosarelor.

În cadrul interviului se testează abilitățile, aptitudinile, cunoștințele și motivația candidatului.

Criteriile de evaluare ale interviului sunt:

a) Cunoștințe teoretice și/sau abilități manageriale impuse de funcție – 70 puncte;

b) Capacitatea de analiză și sinteză – 10 puncte;

c) Motivația candidatului - 10 puncte;

d) Inițiativă și creativitate - 10 puncte.

Interviul se susține în termen de maxim 5 zile lucrătoare de la data selecției dosarelor.

Punctajul maxim pentru proba interviu este de 100 de puncte. Pentru a fi declarați admiși, candidații trebuie să obțină minim 60 de puncte.

Comunicarea rezultatelor probei interviu se face în termen de maxim 3 zile lucrătoare de la data susținerii interviului.

Se consideră admis candidatul care a obţinut cel mai mare punctaj dintre candidaţii care au concurat pentru acest post, cu condiţia ca aceştia să fi obţinut punctajul minim necesar, de 60 de puncte.

La punctaje egale, candidaţii aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.

**6. Soluționarea contestațiilor**:

După afișarea rezultatelor obținute la selecția dosarelor, respectiv interviu, candidații nemulțumiți pot face contestație, în termen de cel mult 24 de ore de la data afișării rezultatului selecției dosarelor, respectiv a publicării rezultatului probei interviu la sediul Agenției pentru Dezvoltare Regionala Sud-Vest Oltenia.